《玉漏迟 送费同知考满之京》
明代·李昌祺

螺川清彻底。地灵人杰，俗敦廉耻。阖郡民家，十有九家诗礼。

幸得循良二守，共抚字、政平讼理。多少贫穷感戴章，逢称美倏。

忽乐及瓜期，看课最天官，上闻丹扆。不次超迁，位联六卿班里。

此际同寅北望，比别个倍增欢喜。端的是。人生似公有几。

作者简介：李昌祺（1376～1452）明代小说家。名祯，字昌祺、一字维卿，以字行世，号侨庵、白衣山人、运甓居士，庐陵（今江西吉安）人。永乐二年进士，官至广西布政使，为官清厉刚正，救灾恤贫，官声甚好。且才华富赡，学识渊博，诗集有《运甓漫稿》，又仿瞿佑《剪灯新话》作《剪灯余话》。